钦定古今图书集成/明伦汇编/官常典/第593卷 > 宋
## 钦定古今图书集成/明伦汇编/官常典/第593卷 > 宋

宋承晋制，以“都水使者”兼督漕运。

按《宋书百官志》：“都水使者一人，掌舟航及运部。秦汉
有都水长、丞，主陂池灌溉，保守河渠，属太常。汉东京
省都水，置河堤谒者，魏因之。汉世水衡都尉主上林
苑，魏世主天下水军舟船器械。晋武帝省水衡，置都
水使者，而河堤为都水官属，有参军二人，谒者一人，
令史减置无常员。”晋西朝有参军而无谒者，谒者则
江左置也。怀帝永嘉六年，胡入洛阳，都水使者爰濬
先出督运得免。然则武帝置职，便掌运矣。江左省河
堤。